open-index/open-wikipedia-markdown huggingface dataset:
गंगागोविन्द सिंह

**गंगागोविंद सिंह** पाइकपाड़ा (बंगाल) के राजवंश के एक प्रख्यात व्यक्ति जो वारेन हेस्टिंग्स के दीवान थे। कोई अपनी सत्कीर्ति से ख्याति प्राप्त करता है, गंगागोविंद सिंह ने अपने काले कारनामों से ही भारतीय इतिहास में स्थान बना रखा है।

वे उत्तर राठीय कायस्थ समाज के मान्य लक्ष्मीधर के वंशज थे। उनके पिता का नाम गौरांग था। आरंभ में वे बंगाल के रायब सूबेदार मुहम्मद रजा खाँ के अधीन कानूनगो पद पर थे। किंतु जब रजा खाँ पदच्युत कर दिए गए तो इनकी नौकरी छूट गई और 1769 ई. में वे कलकत्ता चले आए। वहां कंपनी में नौकर हो गए। कुछ ही दिनों में इनकी कार्यदक्षता और चातुरी के कारण हेस्टिंग्स की दृष्टि उनपर पड़ी और उसने उन्हें दीवान नियुक्त कर दिया। राजस्व विभाग का सारा उत्तरदायित्व उन्हें मिला। इस पद पर रहकर वे स्वयं तो उत्कोच प्राप्त करते ही थे, वारेन हेस्टिंग्स को भी उनके माध्यम से उत्कोच मिलता था। मई 1775 ई. में उत्कोच (घूस) लेने के अपराध में पकड़े गए और नौकरी से निकाल दिए गए। किंतु जब मानसन की मृत्यु के पश्चात् हेस्टिंग्स को शासन का एकछत्र अधिकार प्राप्त हुआ तो वे पुन: 8 नवम्बर 1776 ई. को दीवान के पद पर बहाल कर दिए गए। 

हेस्टिंग्स उनके हाथों मे खेलता था। बिना उनकी सलाह के हेस्टिंग्स कुछ नहीं करता था। इस प्रकार जब तक हेस्टिंग्स भारत में रहा, गंगागोविंद सिंह ही कंपनी सरकार के सर्वेसर्वा थे। राजस्व विभाग में उनकी तूती बोलती थी। जब वारेन हेस्टिंग्स स्वदेश लौट गया तब इनका भी पतन हुआ और ये नौकरी से निकाल दिए गए। तब तक वे इतने संपन्न हो गए थे कि इन्होंने अपनी माँ के श्राद्ध में बारह लाख रूपए खर्च किए थे। जब पार्लियामेंट में हेस्टिंग्स के विरूद्ध अभियोग लगा उस समय एडमंड बर्क ने अभियोग उपस्थित करते हुए जो भाषण किया वह गंगागोविंद सिंह के उल्लेखों से भरा है।

## इन्हें भी देखें
* भारत में ब्रिटिश काल में भ्रष्टाचार

श्रेणी:भ्रष्टाचार
श्रेणी:भारत का इतिहास
यूएई दिरहम

**अमीराती दिरहम** (; चिह्न: **Dh**/**Dhs**; कोड: **AED**) संयुक्त अरब अमीरात की मुद्रा है। यह 100 फ़िल्स में विभाजित है। दिरहम को 1973 में कतर और दुबई रियाल के स्थान पर सम मूल्य पर जारी किया गया। कतर और दुबई रियाल 1966 से चलन में थे, जिन्हें आबू धाबी को छोड़कर सभी अमीरात में स्वीकार किया जाता था। आबू धाबी में बहरीनी दीनार का चलन था, जिसके स्थान पर एक दिरहम = 0.1 दीनार विनिमय दर पर दिरहम को जारी किया गया। 1966 से पहले संयुक्त अमीरात का हिस्सा बने सभी अमीरात में गल्फ रुपए का चलन था। गल्फ रुपए से कतर और दुबई रियाल में परिवर्तन के दौर में कुछ समय के लिए सभी अमीरात ने सउदी रियाल को स्वीकार किया।

श्रेणी:मुद्रा
सूत्र (फॉर्मूला)

*यह लेख गणित, विज्ञान, प्रौद्योगिकी आदि में प्रयुक्त *'सूत्र** या **फॉर्मूला** के विषय में हैं। [[संस्कृत भाषा|संस्कृत]] साहित्य में [[सूत्र|सूत्र ग्रन्थों]] के लिये सम्बन्धित लेख देखें।whr''
----
[[गणित]] में प्रतीकों एवं किसी तर्क-भाषा के रचना के नियमों का प्रयोग करते हुए बनायी गयी वस्तु को **सूत्र** कहते हैं।

[[विज्ञान]] में किसी सूचना या विभिन्न राशियों के बीच गणितीय सम्बन्ध को संक्षिप्त तरीके से दिखाने को **सूत्र''' कहते हैं। रासायनिक सूत्र भी किसी तत्व या यौगिक को प्रतीकात्मक रूप से संक्षेप में दिखाने का तरीका मात्र है। 

उदाहरण के लिये किसी गोले का आयतन का सूत्र निम्नलिखित है-
: V=\frac43\pi r^3.

; अन्य सूत्र -
* पाइथागोरस का सूत्र: a^2+b^2=c^2
* p-q-सूत्र: x_{1,2} \;=\; - \frac p2\pm\sqrt{ \left(\frac p2 \right)^2 - q }
* अलबर्ट आइंस्टीन का ऊर्जा-द्रव्यमान तुल्यता सूत्र : E=mc^2
* आइलर की सर्वसमिका: e^{\mathrm{i}\,\pi}=-1

## इन्हें भी देखें
* संस्कृत के सूत्र ग्रन्थ
* भौतिकी के प्रमुख सूत्र
* रासायनिक सूत्र

श्रेणी:विज्ञान
श्रेणी:गणितसूत्र

श्रेणी:गणितीय अंकन
गंधहस्ती

**गंधहस्ती**, बौद्ध धर्म के अंतर्गत एक बोधिसत्व हुए हैं। इनका उल्लेख निष्पन्न योग में मिलता है। उसमें इनके दो स्वरूपों का वर्णन है। किंतु इनकी प्रतिमा देखने में नही आती। नैपाली चित्रपटों में कभी कदा इनका चित्रण मिलता है।

श्रेणी:बौद्ध धर्म
गक्खर लोग

**गक्खर** या **गक्खड़** (अंग्रेज़ी: Gakhar, उर्दु: گکھر या گکھڑ) पाकिस्तानी पंजाब में बसने वाला एक पंजाबी समुदाय है। यह एक प्राचीन समुदाय है जिसमें आधुनिक काल में मुस्लिम बहुसंख्यक और हिन्दू अल्पसंख्यक हैं। इतिहास में लम्बे काल तक इनमें और जंजुआ समुदाय के बीच नमक कोह क्षेत्र पर नियंत्रण के लिये संघर्ष रहा। इनकी बहुसंख्या ने १२वीं से १४वीं शताब्दी में हिन्दू से इस्लाम धर्म-परिवर्तन करा था।

## इन्हें भी देखें
* आवान लोग
* खोखर लोग
* आराइन लोग

## सन्दर्भ

श्रेणी:पंजाबी समुदाय
श्रेणी:पाकिस्तान के सामाजिक समुदाय
गच्छ

**गच्छ**, श्रीपुज्य जैन आचार्य का परिवार अथवा एक श्रीपुज्य से दीक्षित यति समुदाय। प्रत्येक गच्छ की गुरु परंपरा को गच्छावली अथवा पट्टावली कहते हैं। इस समय जैन धर्म में चौरासी गच्छ जैन धर्म में ८४ गछ ही होते है जो भगवान महावीर स्वामी के समय से ही निर्धारित है और इन गच्छों का संचालन यति परंपरा के आचार्य यानि की श्रीपुज्य जी करते थे। इसमें सभी गच्छों के अलग अलग श्रीपुज्य होते हैं और उनके सम्प्रदाय में दीक्षित सभी साधू 'यति' कहलाते हैं। यति परम्परा जैन धर्म में दीक्षित सबसे पुराणी परम्परा है जो भगवान ऋषभ देव स्वामी के समय से चली आरही है।जब भगवान ऋषभ देव जी को पारना करना था तब सब किसी ने उनको धन माया भेट दी मगर उन्होंने किसी से ये सब स्वीकार नहीं किया। तब श्रेयांस राजा ने उनको गन्ने के रस को बोहरा कर पारना करवाया तभी से ही यति भगवन्तो को गौचरी बोहराने की परम्परा चली आ रही। फिर भगवान महावीर स्वामी से चतुर्विध संघ का चलन हुआ जिसमे जैन साधू /यति - साध्वी/यतिनिया श्रावक/ श्राविका को एक दुसरे का पूरक मान कर संघ की स्थापना की और ८४ गच्छो का निर्माण किया। ये ८४ गच्छ सिर्फ यति सम्प्रदाय के लिए ही था लेकिन कालांतर में यति प्रथा से अलग हुए या निकले गए साधुओं ने अपने अपने नए सम्प्रदाय का निर्माण किया और इन गच्छो के नामों का उपयोग करने लगे। पूर्व में जितने भी आगम- श्लोक- पूजाएँ और ग्रन्थ लिखे गए है वे सब जो आज जैन धर्म में हम पढ़ रहे है वो यति भगवन्तो की देन है। वर्तमान में यति परम्परा में कम ही लोग इसलिए दीक्षित होते हैं क्योंकि इस परम्परा में दीक्षित होने के लिए साधना-तप-त्याग-ब्रह्मचर्य-अस्तेय-का होना जरुरी है। समय के साथ इस साधू परम्परा में कमी आई और सब इस नयी सरल परम्परा में दीक्षित होने लगे और यति परम्परा जो जैन धर्म की रक्षा करने वाली और आज के इस शुद्ध और सात्विक परम्परा की जनक परम्परा है धीरे धीरे कम हो रही है। इस परम्परा में अंतिम दीक्षित यति कुमार विजय हैं जिनकी दीक्षा गुजरात के वडोदरा के वाल्वोद गाँव में हुई है। 

श्रेणी:जैन धर्म
गजट

## परिभाषा
**गजट** शब्द का अर्थ संवादपत्र, समाचार-पत्र या पत्रिका से भी लगाया जा सकता है। यह सामयिक घटनाओं, सरकारी सूचनाओं, विभागीय घोषणाओं और प्रशासनिक आदेशों का सारसंग्रह होता है।

## इतिहास
गजट शब्द का प्रारंभिक उपयोग आधुनिक समाचार-पत्र के संदर्भ में सन् 1566 में वेनिस की सरकार द्वारा किया गया था, जब पहली बार आधिकारिक समाचार-पत्र को 'गज़ेट' नाम दिया गया। इसके बाद सन् 1665 में इंग्लैंड में ऑक्सफोर्ड गज़ेट प्रकाशित हुआ, जो अगले वर्ष 'लंदन गज़ेट' के नाम से जाना गया। यह ब्रिटिश सरकार का आधिकारिक राजपत्र बन गया, जिसका मुख्य उद्देश्य राज्य से संबंधित सूचना एवं घोषणाओं का प्रकाशन था। इसके अलावा स्थानीय और प्रादेशिक समाचार प्रकाशन भी इसी श्रेणी में सम्मिलित होते थे, जैसे पालमल गज़ेट, सेंट जेम्स गज़ेट, वेस्टमिंस्टर गज़ेट आदि। ये पत्र आज भी प्रकाशित होते हैं।

## भारतीय पत्रकारिता में गज़ेट का स्थान
भारतीय पत्रकारिता के आरंभिक काल में गज़ेट शब्द का व्यापक प्रयोग समाचार-पत्रों के नाम के रूप में हुआ। प्रारंभिक उदाहरणों में प्रमुख हैं:
* द बैंगोल गज़ेट (1780)
* हिक्की का बैंगोल गज़ेट (1780)
* इंडियन गज़ेट (1780)
* मद्रास गज़ेट (1795)

इन उदाहरणों से यह स्पष्ट होता है कि गज़ेट शब्द भारतीय समाचार-पत्रों में प्रांतीय एवं सामयिक समाचारों को प्रकाशित करने के लिए एक प्रतिष्ठित पद के रूप में प्रयोग होता था। 20वीं शताब्दी के आरंभ तक यह शब्द आम था, किंतु वर्तमान में यह अप्रचलित हो चुका है। वर्तमान में गज़ेट शब्द का उपयोग केवल कुछ विशेष मामलों में देखा जाता है, जैसे सिविल मिलिट्री गज़ेट, मसूरी गज़ेट इत्यादि।

## गज़ेट का सरकारी उपयोग
गज़ेट शब्द का सर्वाधिक स्थायी प्रयोग अंग्रेज़ी शासनकाल से ही सरकारी विधिप्रारूपों, अधिसूचनाओं, विभागीय आदेशों, नियमावली और अन्य प्रशासनिक सूचनाओं के प्रकाशन हेतु होता आया है। उदाहरणस्वरूप:
* उत्तर प्रदेश गज़ेट
* बिहार गज़ेट
* राजस्थान गज़ेट
* गोवा गज़ेट

## आदि
इन गज़ेटों में किसी भी प्रकार की स्वतंत्र, वैयक्तिक या निजी सूचनाएँ प्रकाशित नहीं होतीं। यह केवल सरकारी आदेशों, नीति-निर्धारण, कानूनी घोषणाओं और प्रशासनिक प्रक्रिया से संबंधित होते हैं। अतः इनकी प्रकृति समाचार-पत्र से भिन्न होती है। नाम बदलने के लिए अब गजट बनवाना अनिवार्य है।

## विशेषता
गज़ेट को हम एक प्रकार का "सरकारी सूचना एवं कार्य विवरणपत्र" कह सकते हैं, जिसका उद्देश्य व्यापक जनसामान्य को सरकारी निर्णयों, अधिसूचनाओं, नियमावली परिवर्तनों, नियुक्तियों आदि की जानकारी प्रदान करना होता है।
यह स्वतंत्र समाचार, लेख, विचार या संपादकीय की श्रेणी में नहीं आता, बल्कि पूर्णतः प्रशासनिक एवं विधिक संदर्भ में प्रयुक्त होता है।

श्रेणी:संचार
गंधकुटी

**गंधकुटी** बुद्ध, केवली या भगवान के विराजने का स्थान। 

मोह का क्षय होने से कैवल्य (पूर्ण ज्ञान) की प्राप्ति होती है। तीर्थकर केवली के लिए इंद्र विशाल जंगन सभा (समवसरण) का निर्माण करता है। समवसरण के केंद्र में उच्च स्थान पर भगवान के लिए कुटी होती है। इसमें सदैव मलयचंदन, कालागरू आदि जलते रहते हैं अतएव इसे गंधकुटी कहते हैं। साधारण केवलियों के लिए केवल गंधकुटी बनती है। समवसरण के प्रतीक जैन मंदिरों में गंधकुटी के स्थान पर गर्भगृह होता है तथा मूर्तियाँ इसी में रहती हैं। महात्मा बुद्ध के बैठने के स्थान को भी दिव्यावदान आदि में 'गंधकुटी' नाम से ही अभिहित किया गया है। त्रिलोकप्रज्ञप्ति (गाथा 887-892) में गंधकुटी का वर्णन है। ऋषभदेव की गंधकुटी की लंबाई, चौड़ाई और ऊंचाई क्रमश: 600, 600 और 900 दंड थी। इसके बाद नेमिनाथ पर्यंत तीनों में 25, 25 और साढ़े 37 दंड घटते गए। पार्श्वनाथ की गंधकुटी साढ़े 62 लं., चौ. और साढ़े 93 ऊँची थी। महावीर स्वामी की 50, 50 और 75 दंड, लंबी चौड़ी ऊँची थी। सारनाथ में बुद्ध की भी गंध कुटी अथवा मूलगंधकुटी थी।

श्रेणी:बौद्ध धर्म
श्रेणी:जैन धर्म
गंडव्यूह

**गंडव्यूह** बौद्ध महायान संप्रदाय का एक महत्वपूर्ण ग्रंथ है। इसमें बोधिसत्व का गुणगान और उनकी उपासना की चर्चा है। 

इस ग्रंथ के संबंध में अनुश्रुति है कि एक दिन भगवान बुद्ध श्रावस्ती स्थित जेतवन में विहार कर रहे थे। उनके साथ सामंतभद्र, मंजुश्री आदि पाँच हजार बोधिसत्व थे। उन्होंने बुद्ध से ज्ञान प्रदान करने की प्रार्थना की। तब बुद्ध ने बोधिसत्व की उपासना के संबंध में बताया। इस ग्रंथ में बोधिसत्व के लक्षण कहे गए हैं। बोधिसत्व प्राप्ति के निमित्त जो कुछ करणीय हैं वह बताया गया है। समस्त जीवों से प्रेम और करूणा करना, उनके दु:ख की निवृति के निमित्त प्रयत्नकरना और जीवों को स्वर्ग मार्ग बताने के निमित्त उपदेश करना बोधिसत्व का कर्तव्य है। इस ग्रंथ के अंत में भद्रचारीप्रणिघातगाथा नामक एक स्त्रोत्र है। उसमें महायान पंथ के तत्वज्ञान के निमित्त बुद्ध की स्तुति है।

;गंडव्यूह में वर्णित ५३ कल्याणमित्र
*1. मघेश्री
*2. सागरमेघ
*3. सुप्रतिष्ठित
*4. मेघ
*5. मुक्तक
*6. सारध्वज
*7. आशा
*8. भीष्मतोतरनिरघोष
*9. जयशोमायतन
*10. मैत्रायणी
*11. सुदर्शन
*12. इन्दरीयेश्वर
*13. प्रभूता
*14. विदवन
*15. रत्नजूद
*16. सामन्तनेत्र
*17. अनल
*18. महाप्रभा
*19. अजला
*20. सर्वगामी
*21. उत्पलभूति
*22. वराइ
*23. जयतोत्म
*24. सिङहविजृमभिता
*25. वासुमित्रा
*26. वषेठिल
*27. अवलोकितेश्वर
*28. अनन्यगामी
*29. महादेव
*30. सथाउरा
*31. वासन्ती
*32. सामन्तगम्भीरश्रीविमलप्रभा
*33. प्रमुदितयनजगदविरजोना
*34. सामन्तसततवतराजजोह์शरी
*35. प्रशान्तरुतसागरवती
*36. सरवनगकषासमभवतजेह์शरी
*37. सवरववृकषपरफुललनसुखसङवासा
*38. सरवजगदरकषापरणिधानवीरयपरभा
*39. सुतजेमोणडलरतिशरी
*40. गोपा
*41. बरनाङमाया
*42. सुरनेद्राभा
*43. विश्वामित्र
*44. शिल्पाभिज्ञ
*45. भद्रतोत्मा
*46. मुक्तासार
*47. सुजनद्र
*48. अजितसेन
*49. शिउराग्रह์
*50. श्रीसम्भव या श्रीमतिशज
*51. मैत्रेय
*52. मंजुश्री
*53. सामन्तभद्र

श्रेणी:बौद्ध धर्म
श्रेणी:बौद्ध ग्रंथ
फेजर

right|thumb|350px|R-L-C श्रेणीक्रम परिपथ और उसका फेजर आरेख
भौतिकी और इंजीनियरी में समय के साथ अपरिवर्तनशील आयाम (A), कला (θ) और आवृत्ति (ω) वाले किसी साइनाकार तरंग (sine wave) का चित्रमय निरूपण **फेजर** (phasor या phase vector) कहलाता है। यह 'विश्लेषणात्मक निरूपण' (analytic representation) नामक इससे भी अधिक सामान्य संकल्पना का एक उपसमुच्चय (subset) है। 

## बाहरी कड़ियाँ
* Phasor Phactory
* Visual Representation of Phasors 
* Polar and Rectangular Notation

श्रेणी:वैद्युत परिपथ
इलेक्ट्रॉनिक फिल्टर

right|thumb|200px|टेलीविजन में प्रयुक्त एक फिल्टर
**एलेक्ट्रॉनिक निस्यन्दक** या **इलेक्ट्रॉनिक फिल्टर** ऐसे परिपथों को कहते हैं जो, संकेत प्रसंस्करण का काम करते हैं। ये विद्युत संकेतकों में से अवांछित आवृत्ति वाले अवयवों को कम करते हैं; वांछित आवृत्ति वाले अवयवों को बढ़ाते हैं; या ये दोनो ही कार्य करते हैं। ये विभिन्न प्रकार के होते हैं जैसे: -

* passive या active
* analog या digital
* high-pass, low-pass, bandpass, band-reject (band reject; notch), या all-pass.
* discrete-time (sampled) या continuous-time
* linear या non-linear
* infinite impulse response (IIR type) या finite impulse response (FIR type).

## वर्गीकरण
प्रौद्योगिकी के आधार पर इलेक्ट्रानिक फिल्टरों का वर्गीकरण इस प्रकार किया जा सकता है-
* पैसिव फिल्टर
:* एकल अवयव वाले (Single element types)
:* एल फिल्टर (L filter)
:* T और π फिल्टर
:* बहु-अवयवी फिल्टर (Multiple element types)
* ऐक्टिव फिल्टर (Active filters)
* अन्य फिल्टर तकनीकें
:* आंकिक फिल्टर (Digital filters)
:* क्वार्ट्ज फिल्टर तथा पिजोइलेक्ट्रानिकी
:* SAW फिल्टर
:* BAW फिल्टर
:* गार्नेट (Garnet) फिल्टर
:* परमाणु फिल्टर (Atomic filters)

## इन्हें भी देखे
* ऐक्टिव फिल्टर
* एनॉलॉग फिल्टर

## बाहरी कड़ियाँ
* National Semiconductor AN-779 application note describing analog filter theory
* Fundamentals of Electrical Engineering and Electronics - Detailed explanation of all types of filters
* BAW filters (in French; PDF)
* Some Interesting Filter Design Configurations & Transformations
* Analog Filters for Data Conversion
* Mitsubishi EMI Filter Application

श्रेणी:फिल्टर सिद्धान्त
श्रेणी:एलेक्ट्रॉनिक परिपथ
चार्ल्स डार्विन अनुसंधान केन्द्र

250px|right|thumb|चार्ल्स डार्विन अनुसंधान केन्द्र का प्रवेश द्वार
**चार्ल्स डार्विन अनुसंधान केन्द्र** (अंग्रेजी: Charles Darwin Research Station (CDRS)) एक जैविक अनुसंधान केन्द्र है जिसका संचालन चार्ल्स डार्विन फाउंडेशन करती है। केन्द्र गैलापागोस द्वीप समूह के द्वीप सांताक्रूज़ पर प्यूर्टो अयोरा में स्थित है, जबकि इसके अनुषंगी कार्यालय ईसाबेला और सैन क्रिस्टोबाल द्वीप पर स्थित हैं।

## पृष्ठभूमि
250px|right|thumb|चार्ल्स डार्विन अनुसंधान केन्द्र में उपस्थित कछुए

## कार्य और उद्देश्य

## सन्दर्भ

## बाहरी कड़ियाँ
* चार्ल्स डार्विन फाउंडेशन का जालस्थल

श्रेणी:अनुसंधान संस्थान
चार्ल्स डार्विन फाउंडेशन

**चार्ल्स डार्विन फाउंडेशन** की स्थापना सन 1959 में, यूनेस्को और विश्व संरक्षण संघ के तत्वावधान में हुई थी। चार्ल्स डार्विन फाउंडेशन प्यूर्टो अयोरा, गैलापागोस, ईक्वाडोर में स्थित है। फाउंडेशन गैलापागोस द्वीपसमूह के पारिस्थितिकी तंत्र के संरक्षण के लिए समर्पित है। चार्ल्स डार्विन अनुसंधान केन्द्र फाउंडेशन के मुख्यालय के रूप में कार्य करता है और इसका प्रयोग संरक्षण के लिए वैज्ञानिक अनुसंधान और पर्यावरण शिक्षा को बढ़ावा देने के लिए किया जाता है। केन्द्र के पास विश्व भर से आये सौ से अधिक वैज्ञानिकों, शिक्षकों, स्वयंसेवकों, शोध छात्रों और सहयोगी स्टाफ की एक टीम है। फाउंडेशन सरकार के साथ लगातार निकट संपर्क बरकरार रखती है और पूरे ईक्वाडोर में गैलापागोस संरक्षण को बढ़ावा देती है।

## सन्दर्भ

श्रेणी:संस्था
दहेज प्रथा

**दहेज** का अर्थ है जो सम्पत्ति, विवाह के समय वधू के परिवार की तरफ़ से वर को दी जाती है। दहेज को उर्दू में जहेज़ कहते हैं। यूरोप, भारत, अफ्रीका और दुनिया के अन्य भागों में दहेज प्रथा का लम्बा इतिहास है। भारत में इसे दहेज, हुँडा या वर-दक्षिणा के नाम से भी जाना जाता है तथा वधू के परिवार द्वारा नक़द या वस्तुओं के रूप में यह वर के परिवार को वधू के साथ दिया जाता है। आज के आधुनिक समय में भी दहेज़ प्रथा नाम की बुराई हर जगह फैली हुई है। पिछड़े भारतीय समाज में दहेज़ प्रथा अभी भी विकराल रूप में है, जबकि शहरों में वधू पक्ष द्वारा वर पक्ष को परेशान करने या झूठे इल्जाम लगाने का जरिया बन गई है।

## हत्याएँ
देश में औसतन हर एक घंटे में एक महिला दहेज सम्बन्धी कारणों से मौत का शिकार होती है और वर्ष 2007 से 2011 के बीच इस प्रकार के मामलों में काफी वृद्धि देखी गई है। राष्ट्रीय अपराध रिकॉर्ड ब्यूरो के आंकड़े बताते हैं कि विभिन्न राज्यों से वर्ष 2012 में दहेज हत्या के 8,233 मामले सामने आए। आंकड़ों का औसत बताता है कि प्रत्येक घण्टे में एक महिला दहेज की बलि चढ़ रही है।

## कानून
* दहेज निषेध अधिनियम, 1961 के अनुसार दहेज लेने, देने या इसके लेन-देन में सहयोग करने पर 5 वर्ष की कैद और 15,000 रुपए के जुर्माने का प्रावधान है।
* दहेज के लिए उत्पीड़न करने पर भारतीय दण्ड संहिता की धारा 498-ए जो कि पति और उसके रिश्तेदारों द्वारा सम्पत्ति अथवा कीमती वस्तुओं के लिए अवैधानिक मांग के मामले से सम्बन्धित है, के अन्तर्गत 3 साल की कैद और जुर्माना हो सकता है।
* धारा 406 के अन्तर्गत लड़की के पति और ससुराल वालों के लिए 3 साल की कैद अथवा जुर्माना या दोनों, यदि वे लड़की के स्त्रीधन को उसे सौंपने से मना करते हैं।
* यदि किसी लड़की की विवाह के सात साल के भीतर असामान्य परिस्थितियों में मौत होती है और यह साबित कर दिया जाता है कि मौत से पहले उसे दहेज के लिए प्रताड़ित किया जाता था, तो भारतीय दण्ड संहिता की धारा 304-बी के अन्तर्गत लड़की के पति और रिश्तेदारों को कम से कम सात वर्ष से लेकर आजीवन कारावास की सजा हो सकती है।

## इन्हें भी देखें
*बाल विवाह
*डाकन प्रथा
*बलि प्रथा

## सन्दर्भ
 ** दहेज या तिल्लक किया है? सुरु कहा से और कब से हुआ?**

**लड़कियों को जन्म लेते ही मार देना सुरु कहा से और कब से हुआ?**

**दो बिबिया या उससे अधिक सुरु कहा से और कब से हुआ?** 
श्रेणी:सामाजिक प्रथा
कलक्टर सिंह 'केसरी'

**कलक्टर सिंह 'केसरी' ** (1909 - 18 सितम्बर 1989), हिन्दी के कवि एवं साहित्यकार थे। 

## जीवनी
कलक्टर सिंह 'केसरी' का जन्म बिहार के भोजपुर जिले के बड़हरा थाना अन्तर्गत एकवना ग्राम में हुआ था। उन्होने अंग्रेजी में एमए किया। वे समस्तीपुर कॉलेज के संस्थापक थे जिसके प्राचार्य पद को उन्होने २० वर्षों तक सुशोभित किया। वे विश्वविद्यालय सेवा आयोग के सदस्य रहे और फिर अध्यक्ष भी बने। उन्होने दो बार 'विराट् हिन्दी साहित्य सम्मेलन' की अध्यक्षता की। राष्ट्रभाषा परिषद के निदेशक मण्डल के सदस्य रहे। उन्हें बिहार सरकार के राजभाषा विभाग द्वारा भी पुरस्कृत किया गया।

## साहित्यिक कृतियाँ
; काव्य साहित्य :
* मराली, कदम्ब, आम-महुआ, परिचयहीन, उत्तरसीताचरित (खण्डकाव्य), गाँव मेरे गाँव

; गद्य साहित्य :
सफल जीवन की झांकियाँ, अक्षर पुरुष

## बाहरी कड़ियाँ
* केसरी ग्रन्थावली (गूगल पुस्तक)

श्रेणी:हिन्दी कवि
पिपलकोट

thumb|right|नेपाल के मानचित्र में दैलेख जिला

**पिपलकोट** नेपाल के दैलेख जिले की एक गाँव विकास समिति है। यह कर्णाली नदी (घाघरा नदी) के किनारे बसा है।

## जनसंख्या
सन् २००१ की नेपाल की राष्ट्रीय जनगणना के अनुसार यहाँ का जनसंख्या ३,९३१ है जिसमे पुरुष का प्रतिशत ५९.९० व महिलाओं का ४०.१० है। इस गाँव में कुल ६१९ घर है।

## स्थापना व भूगोल
यह गा.वि.स. वि॰सं॰२०३८ में सिँहासैन गा.वि.स.से अलग हुआ था। 
इस गा.वि.स.का सिमाना इस प्रकार है- पूर्व में कालिकोट जिला जिला, पश्चिम में सिँहासैन, उत्तर में कर्णाली नदी तथा अछाम जिला जिला, दक्षिण मेंबाहाकोट गा.वि.स.।

## संस्कृति
यहाँ पर ब्राम्हण, ठकुरी, मगर, खस क्षत्री, दलित आदि जातीयों का वास है। यहाँ के अधिकांश लोग हिन्दू धर्म मानते हैं। यहाँ मुख्य रूप से दशहरा (दशैं), भैया दूज, दीपावली, हरितालिका तीज, चैत्राष्टमी आदि त्यौहार मनाये जाते हैं। इन त्यौहारों पर जगह-जगह पर मेले लगते हैं। यहाँ की मुख्य भाषा नेपाली है।

## अर्थतन्त्र
यहाँ का प्रमुख व्यापारिक केन्द्र खिडकी जिउला व किटु है। यह गा.वि.स.सुर्खेत-जुम्ला सडक खंड से जुड़ा है। यहां के अधिकतर लोग कृषि से जुड़े हैं।

## देखेँ
* दैलेख जिला
* नेपाल

श्रेणी:दैलेख जिला
श्रेणी:नेपालका गांव
मधुकर गंगाधर

**डॉ मधुकर गंगाधर** (७ जनवरी, १९३३ - ०६ दिसम्बर २०२०) हिन्दी के कथाकार एवं कवि थे। उन्होंने आकाशवाणी के पटना केंद्र में काम किया जहाँ वे फणीश्वरनाथ रेणु के सहयोगी थे। साथ ही इलाहाबाद में ऑल इंडिया रेडियो के निदेशक और दिल्ली आकाशवाणी में उप महानिदेशक थे।

वे 'नई कहानी' आंदोलन के प्रमुख कहानीकारों में से थे। हिदी के यशस्वी लेखक फणीश्वरनाथ रेणु और कमलेश्वर के मित्र थे।

## जीवनी
मधुकर गंगाधर का जन्‍म पूर्णिया जिले के रुपौली स्थित झलारी गाँव में 1933 ई. में हुआ था। वे उनतीस वर्ष तक ऑल इंडिया रेडियो की सेवा से जुड़े रहे। 

## हिन्दी साहित्य रचना
मधुकर जी ने अनेक विधाओं में लेखन किया। उनकी प्रकाशित कृतियों में दस कहानी-संग्रह, आठ उपन्‍यास, चार कविता-संग्रह, तीन संस्‍मरण पुस्‍तकें, तीन नाठक और चार अन्‍य विधाओं की रचनाएँ शामिल हैं। उपन्‍यासों के नाम हैं-मोतियों वाले हाथ (१९६२), यही सच है (१९६४), उत्‍तरकथा (१९८४), फिर से कहो, सातवीं बेटी (१९७६), गर्म पहलुओं वाला मकान ९१९८३), सुबह होने तक (१९७८) तथा जयगाथा (२००९), धुवान्तर (२०१४), भीगी हुई लड़की (२०१६), नील कोठी (२०२०)। 

सौ से ज्यादा कहानियां लिखी हैं, जो चार खण्डों में मुकुल प्रकाशन दिल्ली से प्रकाशित हुई हैं। कहानी-संग्रह हैं- तीन रंग : तेरह चित्र, हिरना की आँखें, नागरिकता के छिलके, मछलियों की चीख, गाँव कसबा नगर, गर्म गोश्‍त : बर्फीली तासीर, शेरछाप कुर्सी, बरगद, सौ का नोट तथा उठे हुए हाथ। 

इसके अलावा अन्य विधाओं में छः कविता संग्रह, तीन संस्मरण हर विधाओं में अपनी पहचान बनायी थी। उन्होने बांग्ला के 'ढ़ोढ़ाय चरित मानस' का हिदी में रूपान्तरण किया था । 

वे 'अंतिम-यात्रा' लिख रहे थे, ऐसा लगता था कि उन्हें अपनी अंतिम-यात्रा का आभास पहले ही हो चुका था।

## बाहरी कड़ियाँ
* मधुकर गंगाधर

श्रेणी:हिन्दी साहित्यकार
मोबाइल प्रचालन तंत्र

**मोबाइल प्रचालन तंत्र** (Mobile operating system) वह प्रचालन तंत्र है जो मोबाइल युक्तियों (जैसे मोबाइल फोन) पर अन्य अनुप्रयोग सॉफ्टवेयर चलाने में मदद करता है। यह लिनक्स, विंडोज आदि प्रसिद्ध कम्प्यूटर प्रचालन तंत्रों की तरह का ही सॉफ्टवेयर है किन्तु अभी ये कुछ सीमा तक छोटे और सरल हैं। 

; कुछ उदाहरण:
स्मार्टफोनों पर पाये जाने वाले प्रचालन तंत्रों में सिम्बियन ओएस (Symbian OS), iPhone OS, RIM's BlackBerry, Windows Mobile (marketed as Windows phone), Linux, Palm WebOS, एंड्रॉइड और Maemo प्रमुख हैं। Android, WebOS और Maemo सभी लिनक्स से निकले हैं। iPhone OS का जन्म BSD और NeXTSTEP से हुआ है जो यूनिक्स से सम्बन्धित हैं।

## बाहरी कड़ियाँ
* What is Mobile operating system
* Which are the Different Mobile Operating Systems in the Market? A Quick View for beginners
* How to choose a mobile platform
* Java ME
* Intel Mobile Platform

श्रेणी:प्रचालन तंत्र
श्रेणी:मोबाइल प्रचालन तंत्र
श्रेणी:मोबाइल
गूगल डॉक्स

**गूगल डॉक्स** (Google Docs) गूगल इंक का नि:शुल्क तथा अन्तरजाल-आधारित अनुप्रयोग है जिसमें शब्द-संसाधक, स्प्रेडशीट (spreadsheet), प्रस्तुतीकरण (presentation), फॉर्म (form) तथा डेटा-भण्डारण की सुविधा प्रदत्त है। इस अनुप्रयोग की सहायता से आनलाइन दस्तावेज निर्मित और सम्पादित किये जा सकते हैं साथ ही इन दस्तावेजों के निर्माण एवं सम्पादन में दूसरे प्रयोक्ताओं के साथ कोवास्तविक समय (real-time) में लैबोरोशन भी किया जा सकता है। गूगल डॉक्स दो सेवाओं - राइटली (Writely) एवं स्प्रेडशीट्स - का मिश्रण है जिन्हें १० अक्टूबर २०१० में मिलाया गया। टॉनिक सिस्टम्स द्वारा डिजाइन किया गया प्रस्तुतीकरण का एक तीसरा उत्पाद १७ सितम्बर २००७ को इसमें शामिल किया गया। १३ जनवरी २०१० को इसमें 1GB तक की फाइलों (प्रत्येक) के नि:शुल्क भण्डारण की सुविधा प्रदान की गयी।

## बाहरी कड़ियाँ
* गूगल डोक्स का मुखपृष्ट
* Official Google Docs Blog on Blogger
* Tonic Systems web page (with a few details on Google acquisition)
* Some examples of how Google Docs is used
* Video: Collaboration in Google Docs
* 10 Useful Google Spreadsheet Formulas You Must Know

श्रेणी:गूगल सेवाएँ
नरहरि पटेल

**नरहरि पटेल**, मालवा के गीतकार, लोक संस्कृति के लेखक, कला समीक्षक, वरिष्ठ रंगकर्मी एवं कवि हैं।

## जीवनी
मध्यप्रदेश के रतलाम जिले के छोटे से गाँव सैलाना में जन्मे नरहरिजी को विरासत में ही संगीत, नाटक और कविता का संस्कार मिला. सैलाना आज़ादी के पहले एक रियासत रहा है और वहाँ की ककड़ी और कैक्टस गार्डन की पूरी दुनिया में ख्याति है।

नरहरिजी पचास के दशक में इन्दौर आए और यहाँ भी एक ऐसे मोहल्ले में आकर बसे जहाँ उस्ताद अमीर ख़ाँ, सारंगिये उस्त्ताद मुनीर ख़ाँ, तबला नवाज़ अलादिया ख़ाँ और धूलजी ख़ाँ जैसे बेजोड़ फ़नकार रहा करते थे। नरहरिजी कॉलेज के दिनों में ही प्रगतिशील लेखक संघ से जुड़ गए जहाँ रमेश बख़्शी, शरद जोशी, चंद्रकांत देवताले, कृष्णकांत दुबे और रामविलास शर्मा जैसे प्रतिभासम्पन युवाओं की आवाजाही थी। वे बाद में जन नाट्य संघ से भी जुड़े. 1957 में जब आकाशवाणी इन्दौर की शुरूआत हुई तब वे लोक कलाओं के ज्ञाता श्याम परमार की नज़र में आए और अतिथि कलाकार में रूप में इस नये रेडियो स्टेशन से जुड़ गए। बाद में उन्हें सत्येन्द्र शरत, भारतरत्न भार्गव, स्वतंत्रकुमार ओझा और प्रभु जोशी जैसे रचनाशील निर्देशकों के कई नाटकों में अपनी प्रभावी आवाज़ की सेवाएँ देने का मौक़ा मिला. आकाशवाणी इन्दौर के बच्चों के कार्यक्रम, ग्राम सभा और युववाणी कार्यक्रम में भी उनकी सक्रिय हिस्सेदारी रही।

नरहरि पटेल पिचहत्तर पार आकर भी सक्रिय हैं और आज भी लिखने पढ़ने में पूरा समय देते हैं। इन्दौर और पूरे मालवा की सांस्कृतिक सरज़मीन के इस सरलमना व्यक्तित्व को हिन्दी सेवा में संलग्न एक सदी पुरातन संस्था श्री मध्य भारत हिन्दी साहित्य समिति द्वारा श्रीनिवास जोशी सम्मान से 20 फ़रवरी २०१० को नवाज़ा गया।

## बाहरी कड़ियाँ
* जाने क्या मैंने कही (श्री नरहरि पटेल का हिन्दी चिट्ठा)

श्रेणी:हिन्दी साहित्यकार
__सूचीबद्ध__
__विषय_जोड़ें_कड़ी__
आवर्त नियम

**आवर्त नियम** रसायन शास्त्र का एक महत्त्वपूर्ण नियम है। 1869 ई. में रूस के प्रसिद्ध रसायनज्ञ मिन्दिलेयिफ़ ने इसका प्रतिपादन किया। इस नियम के अनुसार *तत्त्वों के भौतिक एवं रासायनिक गुण उनके परमाणु द्रव्यमानों के आवर्ती फलन होते हैं*। अर्थात् तत्वों को यदि उनके परमाणु द्रव्यमान के क्रम में रखा जाए तो उनके गुणधर्म की पुनरावृत्ति एक नियत क्रम में होती रहती है और समान रासायनिक गुणधर्म वाले तत्त्व एक निश्चित क्रम में मिलते हैं। 

अधिक परिशुद्धतापूर्वक विचार करने पर यह ज्ञात हुआ कि परमाणु द्रव्यमानों के क्रम में तत्त्वों को रखने पर भी कुछ विषमताएँ रह जाती हैं। आधुनिक अनुसंधानों से अब यह स्पष्ट हो गया है कि परमाणु का मूलभूत गुण परमाणु क्रमांक है, परमाणु द्रव्यमान नहीं। अत: हेन्री मोज़्ली ने कहा कि तत्त्वों के वर्गीकरण का आधार भी परमाणु द्रव्यमान के स्थान पर परमाणु क्रमांक होनी चाहिए। उसके द्वारा प्रस्तुत **आधुनिक आवर्त नियम** निम्नलिखित है:

:"तत्त्वों के भौतिक तथा रासायनिक गुणधर्म उनके परमाणु क्रमांकों के आवर्ती फलन होते हैं।" 

अर्थात् यदि तत्वों को उनकी परमाणु क्रमांकों के अनुसार रखा जाए तो समान गुणधर्म वाले तत्त्व नियमित अन्तराल के बाद पड़ते हैं।"
## महत्त्व
आवर्त नियम के द्वारा प्राकृतिक रूप से प्राप्त 94 तत्त्वों में उल्लेखनीय समानताएँ मिलीं । ऐक्टिनियम और प्रोटोऐक्टीनियम की भाँति नेप्टूनियम और प्लूटोनियम भी यूरैनियम के अयस्क यूरनाइट में पाए गए। इससे अकार्बनिक रासायनिकी में प्रोत्साहन मिला और कृत्रिम अल्पायु वाले तत्त्वों की खोज हुई।

किसी तत्त्व का परमाणु क्रमांक उस तत्त्व के नाभिकीय आवेश (प्रोटॉनों की संख्या) या तटस्थ परमाणु में उपस्थित इलेक्ट्रॉनों की संख्या के समान होता है। इसके पश्चात् प्रमात्रा संख्याओं की सार्थकता और वैद्युतिक विन्यासों की आवर्तिता को समझना सरल हो जाता है। अब यह स्वीकृत है कि आवर्त नियम तत्त्वों तथा उनके यौगिकों के भौतिक तथा रासायनिक गुणों का फलन है, जो तत्त्वों के वैद्युतिक विन्यास पर आधारित है।
## इन्हें भी देखें
* आवर्त सारणी
श्रेणी:भौतिक रसायन
दीपवंस

**दीपवंस** एक प्राचीन ग्रन्थ है जिसमें श्री लंका का प्राचीनतम इतिहास वर्णित है। 'दीपवंस', 'द्वीपवंश' का अपभ्रंश है जिसका अर्थ 'द्वीप का इतिहास' है। ऐसा विश्वास किया जाता है कि इस ग्रन्थ का संकलन अत्थकथा तथा अन्य स्रोतों से तीसरी-चौथी शताब्दी में किया गया था। महावंस तथा दीपवंस से ही श्री लंका तथा भारत के प्राचीन इतिहास के बहुत सी घटनाओं लेखाजोखा मिलता है। यह केवल इतिहास की दृष्टि से ही महत्वपूर्ण नहीं है बल्कि यह बौद्ध तथा पालि साहित्य का महत्वपूर्ण प्राचीन ग्रन्थ भी है।

## परिचय
निस्संदेह एक ऐतिहासिक महाकाव्य के रूप में सिंहल का "महावंस" अधिक आदृत है, किंतु रचनाकाल की दृष्टि से **दीपवंस** महावंस की अपेक्षा प्राचीनतर ही नहीं प्राचीनतम है और उपयोग की गई सामग्री की दृष्टि से भी कुछ अंशों से भिन्न। जार्ज टर्नर ने किसी समय अपना यह मत प्रकाशित किया था कि "दीपवंस" और "महावंस" दोनों दो भिन्न रचनाएँ न होकर एक ही रचना के दो नाम हैं। उनका यह मत अयथार्थ ही है।

यदि अनुराधापुर के महाविहार के "अठ्ठकथा-महावंस" का और दीपवंस का तुलनात्मक अध्ययन किया जाए तो यह स्पष्ट हो जाता है कि "दीपवंस" के रचयिता ने अपने ग्रंथसंपादन के लिए "अट्टकथामहावंस" से न केवल यथेष्ट सामग्री ही ली, बल्कि अभिव्यक्ति की शैली और कहीं-कहीं वाक्य के वाक्य ज्यों के त्यों अपना लिए हैं। "दीपवंस" का अधिकांश ऐसा ही है कि जिससे वह एक स्वतंत्र रचना न होकर अठ्ठकथा सदृश ग्रंथ या अन्य ग्रंथों के उद्धरणों का संग्रह प्रतीत होता है। यह एक प्रकार से सिंहल में प्राप्त सामग्री का कच्ची पक्की पालि में अनुवाद मात्र है।

जिस काल का ऐतिहासिक लेखाजोखा "दीपवंस" ने सुरक्षित रखा है, वह समय महावंस के काल के समानांतर ही है। दोनों ग्रंथ महासेन नरेश की मृत्यु के समय ही अपने अपने वर्णन की "इति" करते हैं। इस समानता का एक बड़ा कारण यह है कि दोनों ग्रंथों ने अपनी मूल उपादान सामग्री का चयन एक ही स्थल से किया है और वह स्थल है महाविहार का "अठ्ठकथा महावंस।"

महासेन नरेश की मृत्यु पर ही "दीपवंस" तथा "महावंस" के समाप्त होने का एक संभव कारण यह है कि महाविहार के विरोधियों ने महासेन की ही अनुमति प्राप्त कर महाविहार को विध्वंस कर डाला था। पूरे नौ वर्ष तक महाविहार महाविहारवासियों से शून्य रहा।

दीपवंस के रचनाकाल को हम ई. 302 से पूर्व नहीं ले जा सकते, क्योंकि इसमें उस समय तक की घटनाओं का उल्लेख है। दूसरी ध्यान देने लायक बात यह है कि महान अट्ठकथाचार्य बुद्धघोष "दीपवंस" से अथवा उसके किसी अंश से अवश्य परिचित रहे हैं। फिर "महावंस" को जिन महास्थविर ने आगे बढ़ाया है उन्होंने हमें यह जानकारी भी दी है कि धातुसेन नरेश (ई. 459-477) ने, महास्थविर महेंद्र की मूर्ति के प्रति गौरव प्रकट करने के लिए जो महोत्सव किया था, उसमें "दीपवंस" का पाठ करने क आज्ञा दी थी।

इन बातों पर विचार करने से हम इसी परिणाम पर पहुँचते हैं कि दीपवंस की रचना चतुर्थ शताब्दी के आरंभ और पाँचवीं शताब्दी के तृतीयांश के प्रथम भाग में हुई होगी।

जहाँ तक रचनाकाल की बात है "महावंस" का भी निश्चित रचनाकाल अज्ञात ही है। किंतु, "दीपवंस" जहाँ काव्य की दृष्टि से एकदम ध्यान न देने लायक लगता है, कहीं कहीं पद्य भी विद्यमान है, वहाँ "महावंस" एक श्रेष्ठ महाकाव्य है।

यह बात विशेष उल्लेखनीय है कि जिस प्रकार श्रीलंका के उत्तरकालीन पालि महाकवियों ने "महावंस" की परंपरा को चालू रखकर उसकी कथा को अद्यतन बना दिया, उसी प्रकार पंडित अहुनगल्ल विमलकित्ति महानायक स्थविर ने अभी वर्तमान में ही "दीपवंसक कथाकाव्य" को आगे बढ़ाकर उसे भी अद्यतन बना दिया है।

## इन्हें भी देखें
* महावंस
* अनुराधापुर
* बोधिवंश

श्रेणी:बौद्ध ग्रंथ
श्रेणी:श्रीलंका
श्रेणी:पालि ग्रन्थ
सरकारी विद्यालय

सरकार द्वारा संचालित विद्यालयों को **सरकारी विद्यालय** कहा जाता है। इसे हम कई चरण में देख सकते हैं सरकार क्लास १ से लेकर और डिप्लोमा डिग्री आदि के लिए भारत में सरकारी विद्यालय की योजना बना रखी है सबसे पहले क्लास १ से ५ तक स्कूल बनाये गए जिसमें गरीब बच्चों को फ्री शिक्षा दी जाती है इसके बाद क्लास ६ से लेकर ८ क्लास तक स्कूल की व्यवस्था की हैं 

हाई स्कूल व इंटर क्लास के स्कूल में कुछ सरकारी स्कूल होते हैं कुछ प्राइवेट स्कूल होते हैं इनके अलावा सरकार जो प्राइवेट स्कूल होते हैं उनमें सरकारी अध्यापक रखकर उन स्कूल को अर्ध सरकारी स्कूल के रूप में भी चलाती है 

इसी तरीके से डिप्लोमा डिग्री कॉलेज भारत में देखने को मिलते हैं इन स्कूलों में कई सारे अन्तर देखने को मिलते हैं इन अन्तर को देखते हुए सभी स्कूलों को कई वर्गों में देखा जा सकता है ये सभी स्कूल समय समय पर प्रवेश फॉर्म भरवाते हैं आप इन में फॉर्म भरकर अपनी पदाई कर सकते हैं  और अधिक स्कूल के बारे में जानने के लिए लिस्ट व प्रोस्पेक्ट आदि इंटर नेट पर भी मिल जाते हैं 

श्रेणी:विद्यालय
श्रेणी:सरकार
श्रेणी:शिक्षा
केबल

right|thumb|250px|पीवीसी इंसुलेटेड '''केबल'''
**केबल** या मोटा तार दो या दो से अधिक तारों को लम्बाई में साथ साथ जोड़कर, मरोड़कर या गूंथकर तैयार की गयी एक, एकल रचना होती है। 

यांत्रिकी में, केबलों जिन्हें हिन्दी में रज्जु कहा जाता है *(हिन्दी में इसके लिए आमतौर पर रस्सा या 'धातु का रस्सा' शब्द भी प्रयोग किया जाता है पर आजकल अंग्रेजी प्रभाव के चलते केबल शब्द भी प्रयोग किया जाने लगा है। हिन्दी में केबल का प्रयोग मुख्यत: बिजली के तार के संबंध में होता है।)* का प्रयोग तनाव के माध्यम से उठाने, ढोने, खींचने और प्रवहण के लिए किया जाता है। वैद्युत अभियांत्रिकी (इलेक्ट्रिकल इंजीनियरिंग) में केबल का उपयोग विद्युत धारा के प्रवाह के लिए किया जाता है। प्रकाशीय केबल में एक सुरक्षात्मक आवरण के अंदर एक या एक से अधिक तंतु उपस्थित होते हैं।

लोहे की कड़ियों से बनी जंजोरों को भी केबल कहते हैं। यह जहाजों के लंगर डालने के काम आता है। जमीन के नीचे या समुद्र के पानी में डाले हुए तार के उन रस्सों को भी केबल कहते हैं जिनके द्वारा तार या टेलीफोन का संचार होता है। 
## ये भी देखें
* परिरक्षित केबल
## सन्दर्भ

## बाहरी कड़ियाँ
* National Electrical Manufacturers Association
* The European Confederation of National Associations of Manufacturers of Insulated Wire and Cable
* Marine cables selection

केबल
*
गौरीकुण्ड

**गौरीकुंड** हिन्दुओं का एक तीर्थ है जो उत्तराखण्ड में स्थित है। इसे **पार्वतीकुण्ड** भी कहते हैं। यहाँ वासुकी गंगा केदारनाथ से वासुकी ताल होते हुए मंदाकिनी में मिलती है, यह कस्बा केदारनाथ के लिए मोटर वाहन शीर्ष है। गौरीकुंड १९८१ मी. ऊँचाई पर है। यहाँ से केदारनाथ की दूरी १४ किलोमीटर है, जो पैदल अथवा घोड़े, डाँडी या कंडी में तय करते हैं। यहीं से केदारनाथ के लिए पैदल रास्ता प्रारंभ होता है। गौरीकुंड में, केदारनाथ से १३ किलोमीटर नीचे, मंदाकिनी के दाहिने तट पर, गर्म पानी के दो सोते हैं (५३°C और २३°C)। एक दूसरा गर्म सोता ठीक बद्रीनाथ मंदिर के नीचे है जिसका तापमान ४९०°से. है। ऐतिहासिक दृष्टि से गौरीकुंड प्राचीन काल से विद्यमान है। लेकिन एच.जी. वाल्टन ने ब्रिटिश गढ़वाल अ गजटियर में लिखा है कि गौरीकुंड मंदाकिनी के तट पर एक चट्टी थी। यहां गौरा माई – गौरी को समर्पित – का सुंदर एवं प्राचीन मंदिर देखने योग्य है। यहां अत्यधिक समर्पण भाव के साथ संध्याकालीन आरती की जाती है। पावन मंदिरगर्भ में शिव और पार्वती की धात्विक प्रतिमाएं विराजमान हैं। यहां एक पार्वतीशिला भी विद्यमान है जिसके बारे में माना जाता है कि पार्वती ने यहां बैठकर ध्यान लगाया था।

## सन्दर्भ


## बाहरी कड़ियाँ
*प्रधानमन्त्री मोदी बोले- कुमाऊं का पार्वती कुंड और जागेश्वर मंदिर जरूर देखें ; यहां का प्राकृतिक सौंदर्य और दिव्यता आपको मंत्रमुग्ध कर देगी 

श्रेणी:हिन्दू तीर्थ स्थल
श्रेणी:केदारनाथ
श्रेणी:उत्तराखंड के हिन्दू तीर्थ
प्लास्टर

right|thumb|300px|पेरिस प्लास्टर का चूर्ण

**प्लास्टर** (Plaster) से तीन पदार्थों का बोध होता है-

*(१) जिप्सम प्लास्टर (या पेरिस प्लास्टर)
*(२) चूना प्लास्टर (Lime plaster)
*(३) सीमेंट प्लास्टर (cement plaster)

## पेरिस प्लास्टर
इसे 'प्लास्टर ऑफ पेरिस' भी कहा जाता है। यह निर्जलित जिप्सम है, जो प्राय: श्वेत चूर्ण के रूप में मिलता है। यदि विशुद्ध जिप्सम (CaSo4. 2H2O) को 100c°तक गरम किया जाय, तो जलांश का तीन चौथाई भाग निकल जाता है और परिणामी पदार्थ पेरिस प्लास्टर (CaSO4. ½H2O) कहलाता है।

पेरिस प्लास्टर पानी के संपर्क में आते ही शीघ्र ही उससे मिलकर जिप्सम बन जाता है। जमने या कठोर होने में बहुत कम समय लगता है। सामान्यतः इसके लिये 5 से 15 मिनट तक पर्याप्त होता है इसलिये जमने में विलंब कराने वाले कुछ पदार्थ मिलाना आवश्यक होता है। इनसे जमने का समय बढ़कर 20 से 40 मिनट तक हो जाता है। विलंबन के लिये प्रयुक्त होने वाले अनेक पदार्थ हैं, किंतु व्यापक प्रयोग में आने वाला विलंबक प्राय: पशुप्रांगण या संवेष्टनशालाओं के कूड़े कचरे से ही बनता है।

पानी मिलने पर जब यह जमता है, तब कुछ ऊष्मा उत्पन्न होती है और आयतन में वृद्धि के कारण ही यह रंगने या पॉलिश की जाने वाली लकड़ी या पलस्तर को दरारों ओर छेदी में भरने के लिये तथा साँचों में ढालकर विविध प्रकार की वस्तुएँ बनाने के लिये विशेष उपयुक्त होता है। पेरिस प्लास्टर का प्रयोग सजावटी पलस्तर में भी होता है। इस कार्य के लिये यह सवर्त्तोम है, क्योंकि इसके प्रयोग से कठोर तल, तीव्र रैखिक उभार और धारें सरलता से बनती हैं और सुदृढ़ होती हैं। इसकी शीघ्र जमने की प्रकृति ढलाई के लिये तो उपयोगी है, किंतु दीवार पर पलस्तर करने के लिये इसे अनुपयुक्त कर देती है। अपने स्थान पर ढाली गई और पूवनिर्मित, दोनों ही प्रकार की छतें बनाने के लिये इसका व्यापक प्रयोग होता है।

**बनाने की [[विधि]]**---

जिप्सम को 150 पर गर्म करने पर प्लास्टर ऑफ पेरिस बनता है। 

श्रेणी:अकार्बनिक यौगिक
श्रेणी:गृह निर्माण सामग्री
चूने का गारा

**चूने का गारा** (Lime mortar) चूने को बालू या सुरखी (महीन पिसी हुई ईंट) और पानी से मिलकर बनायी जाती है। सबसे पुराने गारों में से है। यह कम से कम चौथी शताब्दी ईसापूर्व से प्रयोग में आ रहा है।

श्रेणी:भवन निर्माण सामग्री
गुप्तकाशी

**गुप्तकाशी** (Guptakashi) भारत के उत्तराखण्ड राज्य के रुद्रप्रयाग ज़िले में स्थित एक गाँव है।

## विवरण
गुप्तकाशी प्रसिद्ध तीर्थ धाम केदारनाथ को यातायात से जोड़ने वाले रुद्रप्रयाग-गौरीकुण्ड राष्ट्रीय राजमार्ग पर स्थित एक कस्बा है। गुप्तकाशी क्षेत्र केदारनाथ यात्रा का मुख्य पड़ाव भी है, साथ ही यहां कई खूबसूरत पर्यटक स्थल भी हैं। पाँच प्रसिद्ध प्रयाग हैं : देवप्रयाग, रुद्रप्रायाग, कर्णप्रयाग, नंदप्रयाग और विष्णुप्रयाग। रुद्रप्रयाग से मंदाकिनी नदी के किनारे गुप्तकाशी का मार्ग है। कुल दूरी लगभग ३५ किमी है। पैदल, घोड़ा या डाँडी से लोग जाते हैं, बहुत थोड़ी दूरी पैदल तय करनी होती है। चढ़ाई बड़ी विकट है। जहाँ चढ़ाई आरंभ होती है वहीं अगस्त्य मुनि नाम का स्थान है; वहाँ अगस्त्य का मंदिर है। मार्ग रमणीक है। सामने वाणासुर की राजधानी शोणितपुर के भगनावशेष हैं। चढ़ाई पूरी होने पर गुप्तकाशी के दर्शन होते हैं। गुप्तकाशी को "गुह्यकाशी" भी कहते हैं। तीन काशी प्रसिद्ध हैं : भागीरथी के किनारे उत्तरकाशी, दूसरी गुप्तकाशी और तीसरी वाराणसी। वाराणसी में एक कुंड है जिसका नाम है मणिकर्णिका कुंड। लोग इसी में स्नान करते हैं। इसमें दो जलधाराएँ बराबर गिरती रहती हैं जो गंगा और यमुना नाम से अभिहित हैं। कुंड के सामने विश्वनाथ का मंदिर है। इससे मिला हुआ अर्धनारीश्वर का मंदिर है।

## पौराणिक कथा
इस स्थान के पौराणिक सन्दर्भ भी हैं, जो इसके नाम के बारे में बताते हैं। इस जगह का नाम गुप्तकाशी इसलिए पड़ा कि पांडवों को देखकर भगवान शिव वहीं छुप गए थे। गुप्तकाशी से भगवान शिव की तलाश करते हुए पांडव गौरीकुंड तक जाते हैं। लेकिन इसी जगह एक बड़ी विचित्र बात होती है। पांडवों में से नकुल और सहदेव को दूर एक सांड दिखाई देता है। भीम अपनी गदा से उस सांड को मारने दौड़ते हैं। लेकिन वह सांड उनकी पकड़ में नहीं आता है। भीम उसके पीछे दौड़ते हैं और एक जगह सांड बर्फ में अपने सिर को घुसा देता है। भीम पूंछ पकड़कर खींचते हैं। लेकिन सांड अपने सिर का विस्तार करता है। सिर का विस्तार इतना बड़ा होता है कि वह नेपाल के पशुपति नाथ तक पहुंचता है। पुराण के अनुसार पशुपतिनाथ भी बारह ज्योतिर्लिंगों में से एक है। देखते ही देखते वह सांड एक ज्योतिर्लिंग में बदल जाता है। फिर उससे भगवान शिव प्रकट होते हैं। भगवान शिव का साक्षात दर्शन करने के बाद पांडव अपने पापों से मुक्त होते हैं।

## इन्हें भी देखें
* रुद्रप्रयाग ज़िला

## बाहरी कड़ियाँ
* गुप्तकाशी मंदिर का दृश्य

## सन्दर्भ

श्रेणी:रुद्रप्रयाग जिला
श्रेणी:उत्तराखण्ड के गाँव
श्रेणी:रुद्रप्रयाग ज़िले के गाँव
श्रेणी:उत्तराखण्ड में शिव मन्दिर
श्रेणी:उत्तराखण्ड में पर्यटन आकर्षण
श्रेणी:उत्तराखण्ड में हिन्दू मन्दिर
ओएलएक्स

**ओएलएक्स** (**ऑ**न **ला**इन **एक्स**चेंज़) फ़्रांस मैं बनी कंपनी है जिसे नैस्पर्स जो दक्षिण अफ्रीका में स्थित एक विश्वव्यापी इंटरनेट मीडिया कंपनी है, ने सन् २०१० मैं खरीद लिया। ओएलएक्स का वेबसाइट प्रयोक्ताओं द्वारा निर्मित वर्गीकृत विज्ञापनों को विश्व भर के विभिन्न स्थलों में जमीन-जायदाद, नौकरियां, कारें, बिक्री के लिए, सेवाएं, समुदाय और निजी, जैसे विभिन्न वर्गों में प्रकाशित करता है। यह मुख्यत: इस्तेमाल किए जा चुके सामानों को दोबारा बेचने के लिये एक ऑनलाइन बाज़ार के रूप में प्रसिद्ध है।
 
इस कंपनी को मार्च 2006 में इंटरनेट उद्ममी फैब्रीस ग्रिंडा और एलेक ओक्सेन्फोर्ड ने मिलकर स्थापित किया। फैब्रिस ने इससे पहले ज़िंगी नामक मोबाइल रिंगटोन कंपनी बनाई थी जो मई 2004 में 8 करोड़ डालर में *फॉर-साइड* को बेची गई। एलेक ने इससे पहले ''डे रिमाटे'' नामक कंपनी बनाई, जो दक्षिण अमेरिका की अग्रणी ऑनलाइन नीलामी वेबसाइट है। डे रिमाटे को नवंबर 2005 में मर्काडोलिब्रे को बेच दिया गया, जो इबे की एक सहायक कंपनी है।

## भौगोलिक विस्तार
अप्रैल २००९ में, ओएलएक्स ८८ देशों और ३९ भाषाओं में उपलब्ध था।
 
### देश
अरूबा, अलजीरिया, आयरलैंड, अर्जेन्टीना, आस्ट्रिया, आस्ट्रेलिया, इंडोनेशिया, इज़राइल, इटली, यूक्रेन, उरूग्वे, एस्टोनिया, कज़ाखस्थान, कनाडा, कोलंबिया, कोस्टारिका, क्रोएशिया, ग्रेनाडा, ग्वाटेमाला, चिली, चीन, चेक गणराज्य, जमैका, जर्मनी, जापान, जॉर्डन, ट्युनीशिया, डेनमार्क, डोमेनिक गणराज्य, डोमेनिका, ताइवान, तुर्क एवं केइकोस द्वीप, तुर्की, त्रिनीडाड और टोबैगो, थाईलैंड, दक्षिण अफ्रीका, दक्षिण कोरिया, निकारागुआ, नीदरलैंड, नोर्वे, न्यूजीलैंड, पनामा, पराग्वे, पाकिस्तान, पुर्तगाल, पेरू, पोलैंड, प्यूर्टो रीको, फिनलैंड, फिलिपीन्स, फ्रांस, बहामास, बुलगारिया, बेलारूस, बेलीज़, बेल्जियम, बोलिविया, ब्राजील, भारत, मलेशिया, मेक्सिको, मोनाको, मोरक्को, युनाइटेड किंगडम, संयुक्त राज्य अमेरिका, इक्वाडोर, यूनान, रूसी संघ, रोमानिया, लक्ज़्मबर्ग, लात्विया, लिथुआनिया, लिश्चेन्स्टीन, वियतनाम, वेनेज़ुएला, संयुक्त अरब अमीरात, सिंगापुर, सर्बिया, स्पेन, स्लोवाकिया, स्लोवेनिया, स्विट्जरलैंड, स्वीडन, हंगरी, हैती, हांगकांग, होंडुरस।

 
### भाषाएं
अंग्रेजी, इंडोनेशियाई, इतालवी, यूक्रेनी, उर्दू, एस्टोनियाई, कैटलन, कोरियाई, क्रोएशियाई, चीनी (परंपरागत), चीनी (सरलीकृत), चेक, जर्मन, जापानी, टेगालोग, डच, डेनिश, तुर्क, थाई, नॉर्वेजियाई, पुर्तगाली, पोलिश, फ्रांसीसी, बंगाली, बुल्गारियाई, यूनानी, रूसी, रोमानियाई, लातवियाई, लिथुआनियाई, वियतनामी, सर्बियाई, स्पेनी, स्लोवाकी, स्लोवेनी, स्वीडीश, हंगेरियाई, हिंदी, हिब्रू।

## विशेषताएं
ओएलएक्स की विशेषताओं में शामिल हैं:
* समृद्ध एचटीएमएल लिस्टिंग अभिकल्पित करने की क्षमता।
* बेचने, खरीदने और सामुदायिक गतिविधियों पर केंद्रीकृत नियंत्रण।
* स्पैम नियंत्रण।
* फोटोलॉग, फेसबुक और फ्रैंडस्टर जैसे अन्य सामजिक नेटवर्क वाली वेबसाइटों में विज्ञापनों को बढ़ावा देने की क्षमता।
* रुचि दिखानेवाले प्रयोक्ताओं के साथ विज्ञापनों की चर्चा करने की क्षमता।
* आपके निकट की वस्तुएं खोजने की क्षमता, चाहे आप कहीं भी रहते हों।
* मोबाइल फोन से ही वेबसाइट पर स्थित विज्ञापनों तक पहुंच।
* अनेक भाषाओं में उपलब्ध।

## इसे भी देखें
* क्विकर
* प्रेसकर
 
## सन्दर्भ

 
## बाहरी कड़ियाँ
* ओएलएक्स वेबसाइट ओएलएक्स
* 

श्रेणी:अंतरजाल
श्रेणी:जालस्थल
श्रेणी:कम्पनियाँ
कुरावली

**कुरावली** (Kurawali) भारत के उत्तर प्रदेश राज्य के मैनपुरी ज़िले में स्थित एक तहसील है।

## विवरण
कुरावली जीटी रोड (जो यहाँ पर राष्ट्रीय राजमार्ग 34 नामांकित है) पर स्थित एक कस्बा है। यह जनपद मुख्यालय मैनपुरी से २१ किलोमीटर दूर है। कुरावली में मैनपुरी की तरफ से प्रवेश करने पर जीटी रोड लोअर गंगा नहर बेवर ब्रांच पर बना नहर पुल गैलानाथ है। यहाँ जीटी रोड पर महाराज जी बाबा (बाबा नैनसुख दास) मन्दिर है जो बिजली घर के पास है। बिजलीघर के निकट नया बस स्टैंड है। महाराज जी बाबा मंदिर के पीछे सुजरई में एक राजा लक्ष्मण सिंह का बहुत पुराना किला था। जिसके प्राचीन अवशेष तथा खंडहर आज भी देखने को मिलते हैं। यहाँ प्राचीन राजा का तालाब भी है। तालाब पर प्रतिवर्ष मेला लगता है। कुरावली प्राचीन क़स्बा है। जीटी रोड पर ही प्राचीन बनखंडेश्वर नाथ मंदिर है तथा भूड़ वाले बाबा की मजार है। कुरावली के प्राचीन मंदिरों में कब्रिस्तान स्थित मंदिर झारखंडेश्वर नाथ, मोहल्ला कानून गोयान स्थित गणेश मंदिर, मंदिर दाऊजी महाराज, मोहल्ला वैदनटोला स्थित श्यामादेवी, मोहल्ला घरनाजपुर स्थित शिव मंदिर व मंदिर कुरहट प्रमुख हैं। लोकगीतों में बिकने वाली राठौर कैसेट कुरावली कस्बे की है।

## शिक्षा
कुरावली में शिक्षा के क्षेत्र में निम्न विद्यालय प्रमुख है- मलखान सिंह इंटर कॉलेज देवनागरी इंटर कॉलेज, लल्लू सिंह इंटर कॉलेज, स्वामी विवेकानंद इंटर कॉलेज,वी जी भारती इण्टर कॉलेज एंड पब्लिक स्कूल, श्री राम कृष्ण विद्या आश्रम इंटर कॉलेज सहित महाविद्यालय है।तथा बाल शिक्षा निकेतन, सरस्वती शिशु मंदिर, आदर्श शिक्षा निकेतन विद्यालय। आस्था एलिट पब्लिक स्कूल, स्वराजदेवी मेमोरियल पब्लिक स्कूल और तथागत इंटर कॉलेज हैं।

## इन्हें भी देखें
* मैनपुरी ज़िला

## सन्दर्भ

श्रेणी:मैनपुरी ज़िला
श्रेणी:उत्तर प्रदेश के गाँव
श्रेणी:मैनपुरी ज़िले के गाँव
दूरशिक्षा परिषद

**दूरशिक्षा परिषद (DEC)** (अंग्रेज़ी:डिस्टेन्स एड्युकेशन काउन्सिल) नई दिल्ली, भारत में स्थित संगठन है, जो मुक्त विश्वविद्यालयों एवं दूरशिक्षा प्रणाली के समन्वय एवं विकास के लिये तथा उनके मानकों की स्थापना के लिये उत्तरदायी है। इस परिषद की स्थापना इंदिरा गांधी राष्ट्रीय मुक्त विश्वविद्यालय अधिनियम (१९८५) के अन्तर्गत की गई थी। इसके वर्तमान अध्यक्ष प्रो॰ वी॰एन॰ राजशेखरन पिल्लै हैं। 

## बाहरी कड़ियाँ
* दूरशिक्षा परिषद, भारत सरकार
* डीईसी नोटिस पटल

श्रेणी:भारत में उच्च शिक्षा
श्रेणी:भारत में दूर शिक्षा
श्रेणी:नई दिल्ली में स्थित संगठन
जलालगढ़ किला

**जलालगढ किला** (Jalalgarh Fort) भारत के बिहार राज्य के पूर्णिया ज़िले में स्थित एक लगभग 300 वर्ष पुराना दुर्ग है, जो वर्तमान में खण्डहर स्थिति में है। यह पूर्णिया नगर से लगभग 20 किमी उत्तर में है।

## विवरण
वस्तुत: यह मुगलकालीन सैनिक छावनी है। जलालगढ़ किला कब, किसने बनवाया इसका स्पष्ट उल्लेख नहीं है, परंतु कुछ इतिहासकारों ने बंगाल के नवाब द्वारा छावनी के लिए किले के स्थापना की जानकारी देते हैं। सामरिक दृष्टि से देश की सुरक्षा के लिए यह किला का निर्माण किया गया था। पूर्णिया के जिलाधिकारी एलएसएसओ मेली द्वारा लिखा गया कि पूर्णिया के प्रथम गजेटियर केपीएस मेनन 1911 ई. के अनुसार इस ऐतिहासिक किले का निर्माण खगड़ा किशनगंज के प्रथम राजा सैयद मोहम्मद जलालुद्दीन खां द्वारा हुआ था। सैयद जलालुद्दीन खां के राजा का खिताब मुगल बादशाह जहांगीर द्वारा किया गया था। जानकारों के अनुसार 16वीं शताब्दी में इस ऐतिहासिक किले का निर्माण सीमा क्षेत्र सरहद की सुरक्षा एवं मोरंग नेपाल क्षेत्र के लुटेरों से यात्रियों की सुरक्षा को ध्यान में रखकर किया गया था। जलालगढ़ के कुछ बुजुर्गो के अनुसार इस ऐतिहासिक किले के राजा सैयद मोहम्मद जलालुद्दीन खां के नाम पर ही जलालगढ़ पड़ा। सैनिकों की छावनी के रूप में जलालगढ़ के सीमा के निकट जलालगढ़ का ऐतिहासिक किले का निर्माण हुआ। उस समय नेपाल का सरहद जलालगढ़ सीमा तक था, इसलिए इस ऐतिहासिक किले का निर्माण सीमा जलालगढ़ में हुआ।

लगभग छह एकड़ जमीन में आयताकार दीवारों से घिरा एक विशाल परिसर है। दीवार की लम्बाई पूरब से पश्चिम लगभग 550 फीट तथा दक्षिण से उत्तर लगभग 400 फीट है। दीवार की मोटाई 7 फीट एवं लगभग 22 फीट उंची है। दीवारों की जोड़ाई सूर्खी-चूना के गारा पर किया गया है। किले का मुख्य प्रवेश द्वार पूरब दिशा में है, जिसकी उंचाई नौ फीट, चौड़ाई 13 फीट तथा किले की एक निकासी द्वार दक्षिण दिशा में है। जिसकी उंचाई सात फीट और चौड़ाई साढ़े पांच फीट है।

किले की लगभग एक सौ एकड़ जमीन है। जिस पर लोग खेती करते हैं और किले के आन्तरिक परिसर में भी खेती कर रहे हैं। किले के द्वार पर काठ के भारी चौखट-किबाड़ थे, जो 1962 ई. तक देखा गया था। कीले के चारों कोण पर अर्धचन्द्राकार कमरा बना हुआ है। किले से पूरब सटे कोसी नदी है जिसका सम्पर्क नदी मार्ग द्वारा सीधे मुर्शिदाबाद के नवाब से जुड़ा हुआ था। जनश्रृति के अनुसार परमान नदी खाता से किला तक सुरंग है। इतिहास से स्पष्ट है कि नेपाल की सीमा गंगा नदी के किनारे तक जाती थी, जिसे तात्कालिक नवाबों ने युद्ध द्वारा नेपाल को धकेलते जोगबनी तक पहुंचा दिया।

## इन्हें भी देखें
* पूर्णिया ज़िला

## सन्दर्भ

श्रेणी:बिहार में दुर्ग
श्रेणी:बिहार में पुरातत्व स्थल
श्रेणी:पूर्णिया जिला
सुखदेव थोरात

**सुखदेव थोरात** भारतीय अर्थशास्त्री, सामाजिक कार्यकर्ता एवं विश्वविद्यालय अनुदान आयोग (भारत) के अध्यक्ष रह चुके हैं। वे इस पद पर फरवरी, २००६ से आसीन थे 

## सन्दर्भ

## बाहरी कड़ियाँ

श्रेणी:विश्वविद्यालय अनुदान आयोग
श्रेणी:भारत के अर्थशास्त्री 
श्रेणी:महाराष्ट्र के लोग 
श्रेणी:पद्मश्री प्राप्तकर्ता
श्रेणी:आंबेडकरवादी
श्रेणी:1949 में जन्मे लोग
श्रेणी:जीवित लोग
राष्ट्रीय योग्यता परीक्षा

**राष्ट्रीय पात्रता परीक्षा** या 'यूजीसी नेट' भारत में एक राष्ट्रीय पात्रता प्रवेश परीक्षा है। ये स्नातकोत्तर प्रतियोगियों के लिये विश्वविद्यालयों में शिक्षण प्रवेश हेतु अर्हक परीक्षा होती हैं। इसका आयोजन अर्ध-वार्षिक रूप से विश्वविद्यालय अनुदान आयोग द्वारा किया जाता है। ज्ञातव्य है कि वर्ष 2009 के दिशानिर्देश के तहत विश्वविद्यालय अनुदान आयोग ने कालेजों में प्रोफेसर बनने के लिए इस परीक्षा की पात्रता को अनिवार्य बना दिया था।

## फेलोशिप
इसमें तीन प्रकार की फ़ेलोशिप मिलती हैं:

### व्याख्याता फेलोशिप

### कनिष्ठ शोध फेलोशिप

### श्याम प्रसाद मुखर्जी फेलोशिप

## योग्यता (Qualification)

** उम्मीदवारों को अपनी मास्टर डिग्री में कम से कम 55% अंक प्राप्त करने चाहिए। जो लोग ओबीसी गैर-क्रीमी लेयर / अनुसूचित जाति (एससी) / अनुसूचित जनजाति (एसटी) / विकलांग व्यक्ति (पीडब्ल्यूडी) श्रेणी से हैं, उन्हें कम से कम 50% अंक प्राप्त करने चाहिए।
** वे उम्मीदवार जो मास्टर्स डिग्री के लिए उपस्थित हुए हैं या उपस्थित होंगे और जिनके परिणाम प्रतीक्षित हैं
** जो उम्मीदवार अपने अंतिम वर्ष के परिणाम की प्रतीक्षा कर रहे हैं, उन्हें प्रवेश लेने की अनुमति (यदि चयनित हो) केवल तभी दी जाएगी, जब वे अपनी मास्टर परीक्षा 55% (एससी/एसटी/पीडब्ल्यूडी के लिए 50%) के साथ उत्तीर्ण करेंगे।
**
* विषय चयन (Subject Selection)
नेट में पोस्ट ग्रेजुएट के विषय के साथ ही परीक्षा में शामिल हुआ जा सकता है। यूजीसी के आ‌र्ट्स विषयों में मास्टर डिग्री के कुल 94 विषयों को नेट में शामिल होने के लिए चयनित किया गया है। विषयों की पूरी सूची की जानकारी भी www.ugc.ac.in/www.cbse.nic.in पर लॉग इन करके ली जा सकती है। इनमें विदेशी भाषा को भी शामिल किया गया है।

## परीक्षा योजना (Exam Planning)
नेट में दो पाली में कुल दो पेपरों की परीक्षा आयोजित की जाती है। प्रथम पेपर सामान्य समझ बोध पर आधारित क्वालिफाइंग नेचर का होता है। प्रथम पेपर में कुल 100 अंकों के 50 वैकल्पिक प्रश्न पूछे जाते हैं। इसके लिए 1 घंटे का समय दिया जाता है। इसमें टीचिंग एप्टीट्यूड तथा जनरल अवेयरनेस से संबंधित प्रश्न पूछे जाते हैं। क्वालिफाई करने वाले अभ्यर्थियों के ही मेरिट लिस्ट निर्धारित करने वाले अन्य एक पेपर जांचा जाता हैं। यूजीसी ने क्वालिफाइंग पेपर में 40 प्रतिशत अंकों की प्राप्ति की अनिवार्यता तय की है। दूसरा पेपर भी वस्तुनिष्ठ प्रकार का होता है। इसमें विषय से संबंधित कुल 200 अंकों के 100 प्रश्न पूछे जाते हैं। इसके लिए अभ्यर्थियों को कुल 2 घंटे  का समय दिया जाता है।

## बाहरी कड़ियाँ
* '''सीएसआईआर-यूजीसी नेट''' का गृहपृष्ठ
* शिक्षा के क्षेत्र में कॅरियर
* उच्च स्तर के प्रश्नों से करें तैयारी 
* सीएसआईआर-नेट: दिसम्बर-2012, पढ़ाएं और कमाएं (समय लाइव)

श्रेणी:विश्वविद्यालय अनुदान आयोग
श्रेणी:भारत में शिक्षा
दर्शन स्नातकोत्तर

**दर्शन स्नातकोत्तर** (अंग्रेज़ी:मास्टर्स इन फ़िलॉसफ़ी, एम.फ़िल) एक स्नातकोत्तर स्तर की शैक्षणिक योग्यता है।

श्रेणी:शैक्षणिक योग्यता
राष्ट्रीय शिक्षक शिक्षा परिषद

**राष्ट्रीय शिक्षक शिक्षा परिषद ** (अंग्रेज़ी:नेशनल काउन्सिल ऑफ टीचर्स एड्युकेशन, लघु:NCTE) भारत सरकार की एक संस्था है, जिसकी स्थापना राष्ट्रीय शिक्षक शिक्षा परिषद अधिनियम, १९९३ (#७३, १९९३) के अन्तर्गत १७ अगस्त, १९९५ में की गई थी। इसका उत्तरदायित्व भारतीय शिक्षा प्रणाली के मानक, प्रक्रियाएं एवं धाराओं की स्थापना एवं निरीक्षण करना है।

## इतिहास
1973 के पूर्व राष्ट्रीय अध्यापक शिक्षा परिषद की भूमिका अध्यापक शिक्षा से संबंधित सभी विषयो पर केंद्रीय और राज्य सरकारो के लिए एक सलाहकार निकाय के रूप में थी। परिषद का सचिवालय राष्ट्रीय शेक्षिक अनुशंधान तथा प्रशिक्षण परिषद, (एनसीईआरटी) के अध्यापक शिक्षा विभाग में स्थित था। शैक्षणिक क्षेत्र में अपने प्रशंसनीय कार्य के बाबजूद परिषद, अध्यापक शिक्षा में मानको को बनाये रखने तथा घटिया अध्यापक शिक्षा संस्थानों की बरोतरी को रोकने के अपने अनिवार्ये विनियामक कार्य नहीं कर सकी थी।

राष्ट्रीय शिक्षा नीति (एन॰पी॰ई) 1986 और उसके अधीन कार्य योजना में अध्यापक शिक्षा प्रणाली को सर्वथा दुरुस्त करने के लिए पहले उपाय के रूप में संविधिक दर्जे और अपेक्षित संसाधनों से युक्त राष्ट्रीय अध्यापक शिक्षा प्ररिषद की कल्पना की गई थी। एक साविधिक निकाय के रूप में राष्ट्रीय अध्यापक शिक्षा प्ररिषद अधिनियम 1993 के अधीन (1993 का 73 वा) राष्ट्रीय अध्यापक शिक्षा प्ररिषद 17 अगस्त 1995 से अस्तितव में आई।

राष्ट्रीय अध्यापक शिक्षा प्ररिषद का मूल उद्देश्य समूचे भारत में अध्यापक शिक्षा प्रणाली का नियोजित और समन्वित विकास करना, अध्यापक शिक्षा प्रणाली में मानदंडों और मानको का विनियमन तथा उन्हे समुचित रूप से बनाये रखना और तत्संबंधी विषय हैं।

## संगठनात्मक ढाँचा
राष्ट्रीय अध्यापक शिक्षा परिषद का मुख्यालय दिल्ली में है तथा भोपाल, भुवनेश्वर, बंगलुरु तथा जयपुर में इसकी क्षेत्रिय समितियाँ हैं।

## सन्दर्भ

## इन्हें भी देखें
*राष्ट्रीय शिक्षक शिक्षा परिषद वेबसाइट 
*केन्द्रीय शिक्षक पात्रता परीक्षा (CTET)

## बाहरी कड़ियाँ
* राष्ट्रीय शिक्षक शिक्षा परिषद, आधिकारिक जालस्थल

श्रेणी:भारत में शैक्षिक संगठन
श्रेणी:नई दिल्ली में स्थित संगठन
श्रेणी:१९९५ की स्थापनाएं
भारतीय नर्सिंग परिषद

**भारतीय नर्सिंग परिषद** भारत में नर्सों व उनकी शिक्षा की नियामक संस्था है। ये स्वास्थ्य एवं परिवार कल्याण मंत्रालय, भारत सरकार के अधीन भारतीय नर्सिंग परिषद अधिनियम, १९४७ की धारा ३ के अन्तर्गत भारत में नर्सों के प्रशिक्षण के मानक तय करने व उनकी एक समान शिक्षा का प्रावधान करने हेतु की गई थी। 

## बाहरी कड़ियाँ
* आधिकारिक जालस्थल- भारतीय नर्सिंग परिषद

श्रेणी:परिषद